สวัสดีค่ะ หนูมีเพศสัมพันธ์กับเเฟนที่เป็นทอม เเล้วตึงบริเวณรอบนอก พอเสร็จก็มีเลือดออกติดนิ้วออกมา เเล้วเวลารถกระเเทกก็จะเจ็บ
สวัสดีค่ะ หากมีการสอดใส่สิ่งของเข้าสู่ช่องคลอด หรือแม้แต่การใช้นิ้ว หากทำรุนแรง ก็อาจทำให้เยื่อบุช่องคลอดเกิดการบาดเจ็บ มีแผล และมีเลือดออกได้ค่ะ ซึ่งเลือดที่ออก ก็จะออกแบบซึมๆ และจะหยุดไหลไปได้เองภายในไม่กี่วัน ส่วนอาการเจ็บก็เช่นกัน หากเลือดหยุดไหล อาการเจ็บก็น่าจะหายไปเองค่ะ แต่ในระหว่างนี้ ก็ควรงดการมีเพศสัมพันธ์ไปก่อน เพื่อไม่ให้เกิดการบาดเจ็บเพิ่ม และหลังจากที่หายจากการเจ็บและมีเลือดออกแล้ว หากจะมีเพศสัมพันธ์ ก็ไม่ควรรุนแรง ไม่ใช้สิ่งของที่แหลม หากใช้นิ้ว ก็ควรตัดเล็บให้สั้นค่ะแต่หากอาการเจ็บและมีเลือดออกเป็นอยู่หลายวัน อาจไม่ได้เกิดจากการบาดเจ็บ เช่น มีการอักเสบติดเชื้อในมดลูก หรือมีโรคต่างๆ ของมดลูก เช่น เยื่อบุโพรงมดลูกเจริญผิดที่ เนื้องอกมดลูก เป็นต้น ดังนั้น หากเลือดออกนานเกิน 3 วัน หรือมีเลือดออกอีกเรื่อยๆ แม้จะไม่ได้มีเพศสัมพันธ์ หรือมีอาการเจ็บปวดต่อเนื่อง ก็ควรไปพบแพทย์เพื่อตรวจค่ะ